係就好笑 拜仁想請番拿高斯文
2024年04月01日 23:01
東網電視
更多新聞短片
拜仁想搵番拿高斯文。(Getty Images)
拜仁早前宣布杜曹教埋今季離隊,依家搵緊新帥,但遲遲未有定案,據報體育總監艾爾巴打算重召拿高斯文回巢,但呢個構想引起極大爭議,阻力唔細。
拿高斯文於2021年4月底出任拜仁主帥,23年3月底遭解僱,理由除咗成績唔理想,仲話佢放假去咗滑雪唔理隊波,但其實當時拜仁喺3大賽事都未出局,反而杜曹接手後歐聯同德盃即出局,連德甲都幾乎輸埋。
36歲嘅拿高斯文去年10月接手德國隊,合約教到今夏歐國盃後完結,呢位少帥表明想做番球會主帥,仲希望喺歐國盃開鑼前落實未來,而睇番拜仁其他主帥人選,沙比已經冇可能,迪薩比仲教緊白禮頓,請佢要畀解約金,而拿高斯文就可以直接上任。
不過拜仁想重召拿高斯文有好大阻力,好多評論員同名宿都反對,例如名宿艾芬保就話:「佢做過拜仁主教練,當日炒佢係有原因嘅,我好懷疑佢會唔會返嚟。」